# Odprtih 10 prostih mest za doktorske kandidate v MSCA doktorski mreži ViroiDoc

**Rok prijave: 25. april 2025 do 12.00**

Projekt financira Evropska unija iz programa Obzorje Evropa MSCA DN.

Doktorska mreža ViroiDoc išče **10 visoko motiviranih doktorskih kandidatov** za sodelovanje v raziskovalnih laboratorijih v **Franciji, Nemčiji, Grčiji, Italiji, Sloveniji in Španiji**. Izbrani kandidati bodo imeli priložnost sodelovati v akciji Marie Sklodowska-Curie (MSCA).

Prosta mesta bodo na voljo kandidatom z univerzitetno izobrazbo (magisterij ali enakovredno) s področja rastlinske biologije, genetike, celične biologije, biologije, bioinformatike, biokemije, kemije ali sorodne stroke, ki so jo pridobili najpozneje do začetka doktorskega projekta. Izbrani kandidat mora imeti močan interes za izvajanje skupnih raziskav in mednarodnega sodelovanja.

**Doktorska mreža ViroiDoc ponuja:**

* Zanimivi projekti o viroidih, najmanjših rastlinskih patogenih, in viroidom podobnih RNA, ki so bile šele pred kratkim odkrite zunaj rastlinskega kraljestva.
* Napotitve v partnerske laboratorije ali podjetja, ki se ukvarjajo z žlahtnjenjem in varstvom rastlin v Argentini, na Češkem, v Nemčiji, na Poljskem in v Španiji.
* Privlačna plača.
* Priložnost za doktorski študij v enem najboljših evropskih raziskovalnih središč z izjemnim mentorstvom in karierno podporo.
* Celovit program usposabljanja in pripravništva v celotni mreži, tako v akademski sferi kot v industriji.

**Posebna merila upravičenosti:**

* Pred datumom zaposlitve še niste zagovarjali doktorske disertacije ali pridobili doktorskega naziva.
* Sporazumevate se lahko pisno in govorno v angleškem jeziku (zahtevano jezikovno potrdilo).
* V zadnjih treh letih neposredno pred datumom zaposlitve niste prebivali ali opravljali svoje glavne dejavnosti (delo, študij itd.) več kot 12 mesecev na instituciji v državi izbranega gostiteljskega laboratorija.

**Postopek prijave**

Podrobni opisi prostih delovnih mest, napotitev, programa usposabljanja in postopka prijave so dostopni na spletni strani [www.viroidoc.eu](http://www.viroidoc.eu).

Predvidena časovnica:

* 12. marec 2025: objava razpisa razpisa ViroiDoc.
* 25. april 2025 do 12.00: rok za oddajo prijav.
* April-maj 2025: Ocenjevanje kandidatov.
* Maj 2025: Obvestilo izbranim kandidatom.
* Od maja/junija 2025: začetek sodelovanja v mreži ViroiDoc.
* Trajanje posamezne zaposlitve: 36 mesecev in ne dlje kot do 31. 12. 2028.

Dodatne informacije o prostih delovnih mestih: info@viroidoc.eu.